દ્રઢ મનોબળથી પ્રતિજ્ઞા કરીયે કે ગાયો ઉપર થતા હિંસક ક્રૂર અત્યાચારોમાં હું ભાગીદાર નહિ બનું. શું માત્ર ચીઝ, પિઝા, દહીં અને છાસ જેવી વસ્તુ ખાવા માટે હું આવા ઘોર પાપો નો અપરાધી થઈશ? જ્ઞાન અને કરુણાના પ્રકાશમાં આપણે નિર્ણયો લેતા થઈએ. જે સંજોગોની વચ્ચે છીએ તેમાં ઓછામાં ઓછી હિંસાનું નિમિત્ત આપણે બનીએ એવી કાળજી રાખીયે. આપણામાંથી કોઈ એવો શૂરવીર પણ હશે કે જે અબ ઘડી, અત્યારેજ આ વાંચીને જીવન શૈલીમાં પરિવર્તન લાવે અને કોઈક એવા પણ હશે જેને આ વાત ખુબ સ્પર્શી છે પણ સંકલ્પ શક્તિના અભાવે સમયાંતરે ધીરે ધીરે ત્યાગ કરવાનો વિચાર કરશે. જગતના તમામ જીવો પ્રત્યે અપાર પ્રેમ સાથે જીવવું છે. ચાલો, આપણે સહુ સાથે મળીને મૈત્રીભર્યા પગલાં ભરીએ, ગૌમાતાનું રક્ષણ કરીયે.